Document ID: 32004R0924

Komisijas Regula (EK) Nr. 924/2004
(2004. gada 29. aprīlis),
ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku, ar kuru atceļ Regulu (EK) Nr. 2465/96 [1], kurā grozījumi izdarīti ar Padomes Regulu (EK) Nr. 2204/2003 [2], un jo īpaši tās 11. panta b) apakšpunktu,
tā kā:
(1) Regulas (EK) Nr. 1210/2003 IV pielikumā uzskaitītas bijušā prezidenta Sadama Huseina režīma fiziskās un juridiskās personas, iestādes un organizācijas, uz kurām attiecas līdzekļu un saimniecisko resursu iesaldēšana saskaņā ar minēto regulu.
(2) Apvienoto Nāciju Organizācijas Drošības padomes Sankciju komiteja 2004. gada 7. aprīlī nolēma grozīt sarakstu, kurā ietverts Sadams Huseins un citas bijušā Irākas režīma vecākās amatpersonas, to tuvākie ģimenes locekļi un organizācijas, kas pieder minētajām personām vai ko kontrolē viņas vai personas, kuras rīkojas viņu vārdā vai pēc viņu norādēm, un attiecībā uz ko jāpiemēro līdzekļu un saimniecisko resursu iesaldēšana. Tādēļ attiecīgi jāgroza IV pielikums.
(3) Lai nodrošinātu šajā regulā paredzēto pasākumu efektivitāti, šai regulai jāstājas spēkā nekavējoties,
IR PIEŅĒMUSI ŠO REGULU.
1. pants
Ar šo groza Regulas (EK) Nr. 1210/2003 IV pielikumu saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2004. gada 29. aprīlī

Labels: 11
5
13
18
15